text: Alvorlig arbejdsulykke i Fredericia
  05 juli 2013 kl. 11.07
  En 38-årig mand risikerer at få amputeret begge ben efter en arbejdsulykke.
  Ulykken skete i går i Fredericia.
  Føreren af en rendegraver overså en mandlig arbejdskollega. Kollegaen røg ind under rendegraveren.
  - Manden, som er 38 år og fra Fredericia, fik kørt begge ben over med bæltet på rendegraveren. Skaden er så stor, at han muligvis skal have amputeret begge ben, siger vicepolitikommissær Jørgen Grauslund fra lokalpolitiet i Fredericia til Fredericia Avisen.
  